Έκθεση Διοικητικού Συμβουλίου  – 30 Ιουνίου 2024 
 
31 
 
 
 
Επιτροπή ESG & Εταιρικής Υπευθυνότητας 
 
Επιτροπή Διακυβέρνησης Δεδομένων 
 
Επιτροπή Αξιολόγησης Επώνυμων & Ανώνυμων Αναφορών 
 
Επιτροπή Εποπτείας Υποδειγμάτων Κινδύνου – (Risk Models Oversight Committee, «RMOC») 
 
Επιτροπή Ακινήτων 
 
Συντονιστική Επιτροπή Έργου Proteus 
 
Προοπτικές και προκλήσεις για τον Όμιλο το δεύτερο εξάμηνο του 2024 
Κατά το πρώτο εξάμηνο του 2024, η παγκόσμια οικονομία συνέχισε να κινείται υπό αβεβαιότητα και προκλήσεις εξαιτίας της 
πολεμικής σύρραξης στην Ουκρανία, για τρίτη συνεχή χρονιά, των συγκρούσεων στην Μέση Ανατολή και της κλιμάκωσης των 
γεωστρατηγικών εμπορικών εντάσεων μεταξύ ΗΠΑ και Κίνας. Ωστόσο, η αποκλιμάκωση του πληθωρισμού, οι σχετικά χαμηλοί 
δείκτες ανεργίας, η σταδιακή έναρξη νομισματικής χαλάρωσης από τις μεγάλες κεντρικές τράπεζες, και η εξομάλυνση των 
προβλημάτων στις εφοδιαστικές αλυσίδες, συμβάλλουν στη σταδιακή βελτίωση του διεθνούς οικονομικού τοπίου. 
Η ελληνική οικονομία παρέμεινε σε τροχιά ανάπτυξης κατά το πρώτο εξάμηνο του 2024 παρά τη μεταβλητότητα στο διεθνές τοπίο 
και τις μακροοικονομικές επιπτώσεις της νομισματικής πολιτικής στην Ευρωζώνη ενώ, σύμφωνα με τις προβλέψεις της 
Ευρωπαϊκής Επιτροπής, αναμένεται να επιτύχει ρυθμό ανάπτυξης ο οποίος θα ξεπεράσει το διπλάσιο του αναμενόμενου 
ευρωπαϊκού μέσου όρου, στο 2,2% το 2024 και 2,3% το 2025. Η εγχώρια οικονομία αναμένεται να υποστηριχτεί από την ιδιωτική 
κατανάλωση, τις εξαγωγές και την ενίσχυση των επενδύσεων λόγω της αναμενόμενης χαλάρωσης της νομισματικής πολιτικής, 
καθώς και της σημαντικής χρηματοδότησης από την ΕΕ. 
Το 2024 αποτελεί έτος ορόσημο για την Πειραιώς, καθώς ο Όμιλος επέστρεψε σε καθεστώς πλήρους ιδιωτικοποίησης, με την 
επιτυχή προσφορά του 27% του μετοχικού κεφαλαίου της Πειριαώς Financial Holdings από το ΤΧΣ, ενώ παράλληλα κατέβαλε 
μέρισμα στους μετόχους ύψους  € 79 εκατ., για πρώτη φορά τα τελευταία 16 χρόνια. Ταυτόχρονα, πρόσφατα, η Τράπεζα, 
επανέκτησε την αξιολόγηση επενδυτικής βαθμίδας μετά από 14 χρόνια.  
Το 2024 ξεκίνησε δυναμικά όσον αφορά στις χρηματοοικονομικές επιδόσεις της Τράπεζας Πειραιώς, με το πρώτο εξάμηνο να 
επιβεβαιώνει τη σημαντική πρόοδο προς την επίτευξη των ετήσιων στόχων. Κατά το πρώτο εξάμηνο του 2024, ο Όμιλος 
παρουσίασε ένα σύνολο ισχυρών οικονομικών αποτελεσμάτων, παράγοντας € 563 εκατ. καθαρά κέρδη αναλογούντα στους 
μετόχους. Η Πειραιώς πέτυχε διατηρήσιμη κερδοφορία λαμβάνοντας υπόψη τους αναλαμβανόμενους κινδύνους, καθώς και 
ενίσχυση των κεφαλαίων της, μέσω διαφοροποιημένων πηγών εσόδων και πειθαρχίας κόστους, διατηρώντας παράλληλα συνετή 
διαχείριση του πιστωτικού κινδύνου. Επίσης, η Πειραιώς είναι η πρώτη ελληνική τράπεζα που πληροί τον τελικό δεσμευτικό στόχο 
για τον δείκτη MREL, με μοχλό τη δυναμική οργανική παραγωγή κεφαλαίου και την έκδοση ομολόγων υψηλής εξασφάλισης το 
πρώτο εξάμηνο του 2024. 
Ως η τράπεζα με το μεγαλύτερο αποτύπωμα στην Ελλάδα βάσει εγχώριων καταθέσεων και δανειακών υπολοίπων, η Πειραιώς έχει 
επωφεληθεί από τις εξωτερικές συνθήκες, συνεχίζοντας να δημιουργεί αξία για την οικονομία και το σύνολο της κοινωνίας. 
Εξοπλισμένη με ισχυρή ρευστότητα, ανθεκτικό ισολογισμό και επαρκή κεφαλαιακά αποθέματα, η Τράπεζα χρηματοδοτεί 
συστηματικά έργα ανάπτυξης και δημιουργεί αξία για τους μετόχους της. Το πρώτο εξάμηνο του 2024, τα εξυπηρετούμενα 
ανοίγματα του Ομίλου αυξήθηκαν κατά 8% σε ετήσια βάση, σε τροχιά υπέρβασης του στόχου για το σύνολο του έτους. 
Βασιζόμενος στις επιδόσεις του από την αρχή του έτους, ο Όμιλος Πειραιώς ανακοίνωσε στις αρχές Ιουνίου 2024 τους 
επικαιροποιημένους χρηματοοικονομικούς του στόχους για το 2024. Οι βασικές αναβαθμίσεις περιλαμβάνουν δημοσιευμένη 
καθαρή κερδοφορία περίπου € 1 δισ., σε σύγκριση με € 0,9 δισ. προηγουμένως, αναβαθμισμένο δείκτη καθαρού επιτοκιακού 
περιθωρίου σε 2,7% έναντι 2,6% προηγουμένως, αναθεωρημένες καθαρές προμήθειες προς ενεργητικό σε περίπου 0,8%, έναντι